**UPIS UČENIKA U I. RAZRED SREDNJE ŠKOLE COO „VINKO BEK“, ZAGREB**

"U I. razred srednje škole u školskoj godini 2021./2022. učenici se prijavljuju i upisuju elektroničkim načinom putem mrežne stranice Nacionalnog informacijskog sustava prijava i upisa u srednje škole[**www.upisi.hr**](http://www.upisi.hr/)**,**a temeljem natječaja za upis koji objavljuju škole." (Odluka o upisu učenika u I. razred srednje škole u školskoj godini 2021./2022. Klasa: 602-03/21-06/00015 Urbroj: 533-05-21-0004 od 20. svibnja 2021.)

U Centru se obrazuju učenici s **oštećenjem vida**. Sukladno gore navedenoj Odluci o upisu učenika u I. razred srednje škole, učenici s teškoćama u razvoju prijavljuju se u županijskim upravnim odjelima, odnosno Gradskom uredu za obrazovanje Grada Zagreba te iskazuju svoj odabir s liste prioriteta redom kako bi željeli upisati obrazovne programe prema sljedećem kalendaru:

*Ljetni upisni rok – postupak provode Županijski odjeli za obrazovanje* odnosno Gradski ured za obrazovanje Grada Zagreba

|  |  |
| --- | --- |
| Kandidati s teškoćama u razvoju prijavljuju se u županijskim upravnim odjelima, odnosno Gradskom uredu za obrazovanje Grada Zagreba te iskazuju svoj odabir s liste prioriteta redom kako bi željeli upisati obrazovne programe | 24. 5. – 14. 6. 2021. |
| Registracija kandidata s teškoćama u razvoju izvan redovitog sustava obrazovanja RH | 24. 5. – 7. 6. 2021. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 24. 5. – 14. 6. 2021. |
| Upisna povjerenstva županijskih upravnih odjela unose navedene odabire u sustav NISpuSŠ | 24. 5. – 14. 6. 2021. |
| Zatvaranje mogućnosti unosa odabira kandidata | 17. 6. 2021. |
| Provođenje dodatnih provjera za kandidate s teškoćama u razvoju i unos rezultata u sustav | 21. 6. – 23. 6. 2021. |
| Rangiranje kandidata s teškoćama u razvoju sukladno listama prioriteta | 21. 6. – 24. 6. 2021. |
| Smanjenje upisnih kvota razrednih odjela pojedinih obrazovnih programa | 25. 6. 2021. |
| Dostava dokumenata koji su uvjet za upis u određeni program obrazovanja srednje škole Dostava potpisanog obrasca o upisu u I. razred srednje škole (upisnice) u srednju školu u koju se učenik  | **12. 7. 2021.** |

*Jesenski upisni rok*

|  |  |
| --- | --- |
| Kandidati s teškoćama u razvoju prijavljuju se u županijskim upravnim odjelima, odnosno Gradskom uredu za obrazovanje Grada Zagreba te iskazuju svoj odabir s liste prioriteta redom kako bi željeli upisati obrazovne programe | 16. 8. – 17. 8. 2021. |
| Registracija kandidata s teškoćama u razvoju izvan redovitog sustava obrazovanja RH | 16. 8. – 17. 8. 2021. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 16. 8. – 17. 8. 2021. |
| Upisna povjerenstva županijskih upravnih odjela unose navedene odabire u sustav NISpuSŠ | 16. 8. – 18. 8. 2021. |
| Zatvaranje mogućnosti unosa odabira kandidata | 18. 8. 2021. |
| Provođenje dodatnih provjera za kandidate s teškoćama u razvoju i unos rezultata u sustav | 19. 8. 2021. |
| Rangiranje kandidata s teškoćama u razvoju sukladno listama prioriteta | 21. 8. 2021. |
| Smanjenje upisnih kvota razrednih odjela pojedinih obrazovnih programa | 21. 8. 2021. |
| Dostava dokumenata koji su uvjet za upis u određeni program obrazovanja srednje škole Dostava potpisanog obrasca o upisu u I. razred srednje škole (upisnice) u srednju školu u koju se učenik  | **30. 8. 2021.** |

Učenici se **izravno upisuju** u srednju školu s potrebnom dokumentacijom. Srednja škola Centra ne provodi dodatne provjere i prijemne ispite.

Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr), koji je dužan donijeti osobno ili dostaviti elektroničkim putem u srednju školu. Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga srednjoj školi, učenik je upisan u I. razred srednje škole u školskoj godini 2021./2022. Ako učenik zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je donijeti osobno ili dostaviti elektroničkim putem njegov roditelj/skrbnik ili opunomoćenik.

Upisno povjerenstvo u srednjoj školi Centra "Vinko Bek" na lokaciji Kušlanova 59a, Zagreb, zaprimat će dokumentaciju potrebnu za **upis u ljetnom roku 12. 7. 2021. od 8.00 do 16.00 sati** u prostoriji voditelja Odjela srednjoškolskog obrazovanja.

Ministarstvo znanosti i obrazovanja propisalo je mogućnost dostave upisnica, kao i druge potrebne upisne dokumentacije za upis, **i elektroničkim putem.** Ako roditelji/skrbnici i učenici nisu u mogućnosti doći osobno u Centar 12. 7. 2021. radi predaje upisnice i ostale dokumentacije potrebne za upis, to mogu učiniti i elektroničkim putem, odnosno poslati dokumente **preporučenom pošiljkom na adresu: Centar za odgoj i obrazovanje ''Vinko Bek'', Kušlanova 59a, 10000 Zagreb ili skenirane dokumente na e-mail adresu voditelja Odjela srednjoškolskog obrazovanja:** **damir.stefotic@skole.hr** **Upisnice i ostala dokumentacija koje se šalju poštom ili e-mailom trebaju se poslati najkasnije do 12. 7. 2021. godine do 15.00 sati.**

**DOKUMENTI POTREBNI ZA UPIS U I. RAZRED SREDNJE ŠKOLE CENTRA ZA ODGOJ I OBRAZOVANJE „VINKO BEK“**

1. UPISNICA
2. RODNI LIST (preslika)
3. DOMOVNICA (preslika)
4. SVJEDODŽBE V., VI.,  VII. i VIII. RAZREDA OSNOVNE ŠKOLE (originali)
5. PEDAGOŠKO MIŠLJENJE ŠKOLE (koju je učenik/ca pohađao/la)
6. NALAZ I MIŠLJENJE PRVOSTUPANJSKOG TIJELA VJEŠTAČENJA (utvrđeno oštećenje vida)
7. MIŠLJENJE O  HRVATSKOG ZAVODA ZA ZAPOŠLJAVANJE O PROFESIONALNOM USMJERAVANJU (preporuka za neko od tri zanimanja koja nudi srednja škola Centra - poslovni tajnik, telefonski operater ili administrator)
8. RJEŠENJE O PRIMJERENOM PROGRAMU OBRAZOVANJA